CELEX: 62017CN0001
Language: lt
Date: 2017-01-02 00:00:00
Title: Byla C-1/17: 2017 m. sausio 2 d. Corte di Appello di Torino (Italija) pateiktas prašymas priimti prejudicinį sprendimą byloje Petronas Lubricants Italy SpA/Livio Guida

10.4.2017   
            
            
               LT
            
            
               Europos Sąjungos oficialusis leidinys
            
            
               C 112/15
            
         2017 m. sausio 2 d.Corte di Appello di Torino (Italija) pateiktas prašymas priimti prejudicinį sprendimą byloje Petronas Lubricants Italy SpA/Livio Guida
   
   (Byla C-1/17)
   (2017/C 112/24)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Corte di Appello di Torino
   
   
      Šalys pagrindinėje byloje
   
   
      Apeliantė: Petronas Lubricants Italy SpA
   
   
      Kita apeliacinio proceso šalis: Livio Guida
   
      Prejudiciniai klausimai
   
   
               1.
            
            
               Ar Reglamento Nr. 44/2001 20 straipsnio 2 dalyje suteikiama galimybė darbdaviui, kuris turi buveinę vienos iš ES valstybių narių teritorijoje ir kuriam buvęs darbuotojas pareiškė ieškinį valstybės narės, kurioje jis turi buveinę, teisme (pagal reglamento 19 straipsnį), pareikšti darbuotojui priešieškinį tame pačiame teisme, kuriame yra nagrinėjamas pagrindinis ieškinys?
            
         
               2.
            
            
               Jeigu į pirmąjį klausimą būtų atsakyta teigiamai, ar Reglamento Nr. 44/2001 20 straipsnio 2 dalyje teismui, kuriame nagrinėjamas pagrindinis ieškinys, yra suteikiama jurisdikcija ir tuo atveju, kai darbdavio pateiktas priešieškinis nėra susijęs su iš pradžių darbdaviui priklausiusiu skoliniu reikalavimu, bet su skoliniu reikalavimu, kuris iš pradžių priklausė kitam subjektui (kuris tuo pat metu yra to paties darbuotojo darbdavys pagal paraleliai sudarytą darbo sutartį), ir priešieškinis yra pagrįstas sutartimi dėl skolinio reikalavimo perleidimo, kuri, po to, kai darbuotojas pateikė pagrindinį ieškinį, buvo sudaryta tarp darbdavio ir subjekto, kuriam iš pradžių priklausė skolinis reikalavimas?